
                  С  Т  Р  А  Т  Е  Г  И  Я

                                 ЗА

   


       РАЗВИТИЕ  Н А  КУЛТУРАТА 

           В ОБЩИНА  ГЕНЕРАЛ  ТОШЕВО 



     за периода
               2014 – 2020 година
 Настоящият документ съдържа концепция за развитие на културата в Община Генерал Тошево през следващите седем години и се основава на извършен анализ и наблюдение на действащата в момента система на културни институции, съобразена с традициите, очакванията на обществеността и предизвикателствата на съвременните социално-икономически условия в общината в процеса на действителното ни присъединяване към Европейския съюз.

        І. ВЪВЕДЕНИЕ

Едни от основните акценти в европейските политики за развитие на културата е да съдействат на процеса на устойчиво развитие на сектора, в т.ч. децентрализация и деконцентрация на културни дейности, нарастване на културното потребление, публично частно партньорство, алтернативни финансови инструменти на базата на допълняемост, както и да работят за равен достъп до качествен и разнообразен културен продукт (културни стоки и услуги) от всички социални групи. Необходимо условие за развитието на културния сектор в тази посока е създаването на културни стратегии на национално и регионално ниво, които да зададат дългосрочната визия, целите и дейностите (инструментите) за нейното реализиране.

Културата е онази част от надстройката на обществения живот, която осигурява приемственост между минало, настояще и бъдеще на нацията и има свойството непрекъснато да се развива и усъвършенства. Системата на културата е много сложна и важна обществена дейност, която зависи от различни взаимосвързани  фактори – икономически, социални, политически, научни и етнически.
Ресурсът, който културното наследство на Генерал Тошево дава като основа на тази Стратегия, е сериозна предпоставка за създаването на уникален модел за културно развитие.Доколкото културата определя до голяма степен нашето отношение към света и към промените в него, развитието на културата в нашата община има особено важно значение за бъдещето на целия регион. 
        Загрижени за нейното правилно развитие, ние разработваме настоящия документ. 
Идеите и принципите за изработване на настоящата Стратегия за развитие на културата са съобразени със законодателството в областта на културата, изискванията на Лисабонската стратегия, програмите на ЮНЕСКО, присъединителния договор за членството ни в Европейския съюз, Общинската стратегия за развитие и Общинския план за развитие. 

        В този контекст, съгласуването на Стратегията с горепосочените програми и планове и възможностите за използване на ресурсите на националните програми, финансовите инструменти на ЕС, другите донорски програми и публично-частните партньорства са от съществено значение за нейното реализиране. Защото реализирането на тази Стратегия не би било възможно без необходимата културна инфраструктура, която да отговаря на съвременните стандарти и да позволи представянето на качествено съдържание.

         В динамично развиващите се процеси в гражданското общество, налице е стремеж да се прекъснат всички връзки с миналото, да се изгради един изцяло нов свят. Община Генерал Тошево е за запазване, съхраняване, обогатяване и развитие на традициите в областта на културата и в същото време за въвеждане на най-новите постижения на науката и техниката и иновативни форми на работа в различните културни институции.

         Стратегията си поставя за цел да запази, надгражда и развива като запазена марка на общината вече утвърдените културни празници, събори и фестивали чрез поредица от интегрирани мерки, които да изпълнят този наследен от близкото минало облик с качествено, съвременно и привлекателно и за международни публики съдържание.

Тя включва и редица от мерки, които да синхронизират дейността на общинските културни институти със Стратегията и да съдействат за привличането на допълнителни финансови ресурси за сектора.

Осъзнаваме, че от ключово значение за успеха и  реализирането на настоящата Стратегия е и доброто взаимодействие между местна власт, адекватна държавна политика в областта на културата, равнопоставено участие на всички културни институции и активно съдействие на гражданите. Само така е възможно да се постигнат добри резултати в решаването на проблемите на културата. Затова ще работим за постигане на максимален синхрон между всички заинтересовани страни.
        Стратегията за развитие на културата в община Генерал Тошево в периода 2014 – 2020 година изразява нашето виждане за нейното успешно реформиране, за утвърждаването й като една от основните опори на духовността в периода на реалното ни присъединяване към страните от еврорегиона и запазването на културната ни идентичност.


Като резултат от реализирането на Стратегията, община Генерал Тошево трябва да развие своя културен потенциал, като си извоюва устойчив имидж на гостоприемна и предпочитана среда за изкуствата и културата, да спечели симпатиите на творци от всички области на изкуствата и културата, да привлече нови публики и да активира културния туризъм, културните и творческите индустрии в региона. 

   С утвърждаването на настоящата стратегия ние целим опазване и разпространение на духовната и материална култура, характерна за община Генерал Тошево, като част от националното културно богатство.
           Крайната цел на Стратегията е създаването на ефикасна и ефективна “екосистема” в областта на културния сектор, която да бъде двигател и гарант за реализирането на успешен, устойчив и иновативен модел в областта на културата.

    Реализацията на тази цел ще доведе до реализацията на следните приоритети:
· Повишаване на капацитета, качеството и многообразието на културната среда;
· Задоволяване културните потребности на жителите на общината и осигуряване на равен достъп до културни прояви и услуги;

· Подобряване на качеството и ефективността на предлагания културен продукт на територията на Община Генерал Тошево;

· Издирване и съхранение на материалното и нематериално културно-историческо наследство на общината и разнообразяване на формите за неговото презентиране и популяризиране;

· Оптимизиране развитието на любителското художествено творчество;

· Развитие на иновативни форми на културна дейност и стимулиране участието на млади хора и хора със специфични потребности в тях;  

· Привличане на изявени творци в културната политика на общината и стимулиране на местните;
· Оптимизиране на финансовата и инвестиционна културна политика на Община Генерал Тошево.



ІІ. ЗАИНТЕРЕСОВАНИ СТРАНИ 

       В работата по изпълнение на стратегията за развитие на културата в Община Генерал Тошево в периода 2014 – 2020 г. ще вземат участие следните общински, държавни, неправителствени и други институции, които имат пряка връзка и отношение по проблемите на културата и ще спомогнат за качественото реализиране на дейностите :

· Общински съвет и Общинска администрация;

· Министерство на културата;

· Областна администрация;
· РЕКИЦ „Читалища” гр. Добрич; 

· Действащите 22 народни читалища в общината;

· Исторически музей – Генерал Тошево;

· Творчески клубове;

· Медии;

· Учебно-възпитателни заведения;

· Общински младежки съвет;

· НПО, развиващи дейност в областта на културата;

· Дружество на учителите в пенсионна възраст;

· Културните клубове на пенсионера;

· Кметства и кметски съвети;

· Общински съюз на инвалидите „Кураж” ;

· Туристическо дружество „Добруджанец”;

· Дружество на краеведите;
· Църковните настоятелства на православните храмове;

· Джамийските настоятелства на територита на общината;

· граждани.

ІІІ. СПЕЦИФИЧНИ  ОСОБЕНОСТИ  НА ОБЩИНА ГЕНЕРАЛ ТОШЕВО

         При разработването на стратегията за развитие на културата се съобразяваме със специфичните условия в Община Генерал Тошево.
        В Община Генерал Тошево има 41 населени места. В град Генерал Тошево живеят 7 677 души, а населението на общината е 17 431 души. Демографските тенденции са непрекъснато да намаляват жителите на малките населени места и да расте възрастова граница на населението.


Община Генерал Тошево е гранична община с вече утвърдени задгранични контакти, сключени договори за партньорство и сътрудничество и възможности за реален културен обмен.

       Приоритет в икономиката на Община  Генерал Тошево има селското стопанство и най-вече растениевъдството и животновъдството. Промишлеността е свързана главно с преработка на селскостопанска продукция: хранително-вкусова промишленост, млекопреработване, дървообработване. Развиват се и шивашко и обувно производство, производство на електроуреди и на строителни материали. Тук се намира и най-големият селскостопански научен институт в България – Добруджански земеделски институт.

       В общината е развит два вида транспорт – железопътен и шосеен, като пътищата, които обслужват населението, особено тези от ІІІ и ІV клас, като изключим ремонтираните през последните няколко години, са с много силно разрушена настилка.

       Безработицата в Община Генерал Тошево към ХІІ.2013 година бе 28,90% с тенденция за увеличаване. Образователната степен на безработните лица е обезпокоителна – расте делът на незавършилите основно образование и неграмотните. В голяма част от населените места няма целогодишно работещи фирми и това е причина за вътрешна миграция на населението. Най-висока е безработицата сред ромската общност и по населените места.

ІV. АНАЛИЗ НА КУЛТУРНАТА СРЕДА
В ОБЩИНА ГЕНЕРАЛ ТОШЕВО
       Общински съвет и Общинска администрация на Община Генерал Тошево отделят сериозно внимание на културата и културните институции, защото оценяват важната им роля за развитието и бъдещето на общината. Създадени са условия и предпоставки за изпълнение на законовите и подзаконови норми, за подобряване на материално-техническата база, за добро взаимодействие между народните читалища, Исторически музей, клубовете на пенсионера, творческите сдружения и медиите от една страна, и от друга – Общинска администрация и останалите държавни институции, ангажирани с културата.

        Към настоящия момент системата на културата  в Община Генерал Тошево включва 22 народни читалища, Исторически  музей - Генерал Тошево, в т. ч. и експозиции „Йордан Йовков” в с. Красен и „Дора Габе” в с. Дъбовик, 22 културни клуба на пенсионера, в-к “Добруджански глас”, Дружество на краеведите и др. Забелязва се интерес към разкриване на нови народни читалища и клубове на пенсионера в населени места, където няма изградени такива.  В общината действат и 17 православни храма и  параклиси, 5 мюсюлмански джамии и 2 молитвени дома .

На територията на общината съществуват движими и недвижими културни ценности, регистрирани в Министерство на културата Те представляват интерес за туристи и гости на общината и са предпоставка за развитие на културен и алтернативен туризъм. Регистрирани са 6 защитени зони  на територията на общината, които дават възможности за развитие на екотуризъм и алтернативен туризъм.  
        
Регулярно се провеждат  теренни археологически проучвания на обекти с важно за историята на нашия регион значение. Проучени са Ранносредновековната крепост “Калето” край с. Изворово и крепостта край с. Преселенци. Направени са първоначални сондажни проучвания  край с. Кардам и с. Средина. Направен е оглед на други обекти, които биха представлявали интерес за археолозите и предстои провеждането на проучвания край селата Василево и  Калина.


Материалната база на културните институции беше крайно амортизирана поради липсата на финансови средства за нейното поддържане. В последните години обаче бяха извършени значителни по обем основни ремонти дейности по сградите на читалищата, в Историческия музей и културните клубове на пенсионера, в резултат на което състоянието на материално-техническата база на културните институции в момента е сравнително добро. Отпуснато бе и допълнително финансиране за оборудване на клубовете и читалищата. 
В Плана за развитие на Община Генерал Тошево 2014 – 2020 година са набелязани мерки за поддържане и модернизиране на съществуващата културна инфраструктура и материалната база на читалищата. Читалищата кандидатстват и самостоятелно за финансиране на проекти за подобряване на базата, техническо оборудване и реквизит. Но тъй като те не разполагат с достатъчно собствени средства за съфинасиране на спечелените проекти, при необходимост това съфинансиране се гарантира от Общината – с решения на Общински съвет. 
По този начин в последните години бяха реализирани редица  проекти на НЧ „Светлина 1941” и Община Генерал Тошево в областта на културата - по Програмата за трансгранично сътрудничество, по Програма „Черно воре”, по Програмата за развитие на селските райони и др. Чрез тях творчески състави от общината получиха възможност да участват в международни форуми, придобита бе голямо количествено качествена озвучителна и осветителна техника, закупен е микробус за читалището, фолклорни сценични костюми и др. Екипите натрупаха опит в това отношение и се надяваме тези проекти да продължат.
          С въвеждането на новите технологии съществуващите досега културни институции следва да се утвърдят като  културно-информационни  центрове по места. Почти всички народни читалища са  оборудвани с компютърна техника, а читалищните секретари са преминали обучение в курсове по компютърна грамотност. Пет читалищни библиотеки работят по Програма „Глобални библиотеки – България” /в гр. Генерал Тошево, с. Кардам, с. Спасово, с. Красен и с. Пчеларово/. Те са много добре оборудвани с техника и софтуер за работа по програмата. До превръщането на останалите читалища в модерни информационни центрове обаче предстоят още много дейности. 
Културните институти в Община Генерал Тошево получават държавна субсидия за 48 субсидирани бройки – 43  за читалищата и 5 за Исторически музей. В Общинска администрация Генерал Тошево работят 9 служители, които също са отговорни за дейностите в областта на културата на територията на общината.
         Значими са постиженията в опазването и  разпространението на културното наследство, но съществуват известни слабости, поради което една от основните цели на настоящата стратегия е тяхното постепенно преодоляване в следващия период. 
В културния календар на общината ежегодно се  планират средства за мероприятия, свързани с опазване на фолклорното ни богатство. Към читалищата, училищата и клубовете на пенсионера работят творчески състави и школи по изкуствата, пресъздаващи образци от традиционното българско народно творчество - песни, танци, обичаи. Те дават възможности за развиване на интересите на млади и талантливи хора, за изява и добро представяне на конкурси от регионален и национален характер. Чрез Културния календар на общината са осигурени условия за участие на голяма част от колективите на общински, национални и международни изяви. Създадени са традиции и добри практики за обмяна на опит и гостувания на разменни начала между съставите по населените места от региона. За съжаление финансовите средства за участия в прояви в страната и чужбина са  недостатъчни за всички желаещи. По демографски причини силно ограничени са и възможностите за  подбор на участниците в съставите. 

В общината има добре подготвени музиканти, но броят на любителските състави непрекъснато расте и ръководителите на състави срещат затруднения при осигуряване на музиканти и методическа помощ. Тяхното осигуряване би дало възможност и за създаване на  оптимални условия за изявите на изпълнители от три поколения. 

Включването на деца и младежи в любителското художествено творчество и културния живот на общността би спомогнало и за осъществяването на една от основните цели на настоящата стратегия - приемственост между поколенията, по която тепърва има да се работи.

Община Генерал Тошево работи по сключените международни споразумения за сътрудничество и поддържа дългогодишни приятелски отношения и културен обмен с гр. Болград, Украйна, градовете Мангалия, Негру вода и Наводари, Р Румъния и гр. Тараклия, Р Молдова. 

При провеждането на културните дейности и туристически атракции е необходимо да се търси не само социален, а и икономически ефект за бизнеса и жителите на общината– насока, по която ще работим занапред. 

Поради демографски и миграционни причини, не във всички населени места от общината има културна институция и се предлага културен продукт. Жителите на 20 населени места ползват услугите на читалищата в съседните села, обикновено нямат и голяма зала, където биха приели гостуващи състави. Необходимо е създаването на мобилни форми на културни продукти, включително и пътуващи библиотеки. 


Читалищата разполагат с наличния кадрови ресурс. Кадрите в голяма част от културните институции в общината са  с достатъчно добра квалификация и опит. Те имат опит в кандидатстване с проекти пред Министерство на културата, в резултат на което получават допълващи целеви субсидии за текущи ремонти, обзавеждане, оборудване на сцени, за компютри и др. НЧ „Светлина 1941” спечели  вече и няколко проекта, финансирани по Програмата за развитие на селските райони, по Програма за трансгранично сътрудничество, Програма „Черно море” и др.

Община Генерал Тошево проявява голяма загриженост към квалификацията и преквалификацията на кадрите, работещи в системата на културата. Създадени са традиции на организиране на обучителни курсове и обмяна на опит между културните институции. Осигурени са социални придобивки за работещите в системата на културата, регламентирани с Колективния трудов договор, но заплащането на работниците в системата на културата е най-ниско в общината. Това води до демотивация и е една от причините за недостига на добре подготвени художествени ръководители в част от читалищата и за недостатъчната степен на образование на част от хората, работещи в културните институции, което е в разрез с изискванията за заемане на длъжността.
       Поради икономическата криза и неатрактивните данъчни условия културните институции срещат затруднения и при намиране на допълнителни спонсори за дейността и изявите си. Необходимо е да се потърсят начини и средства за мотивация на бизнесмени и меценати да спонсорират културни дейности.
 



V. SWOT – АНАЛИЗ 
  НА  СИСТЕМАТА НА КУЛТУРАТА В ОБЩИНА ГЕНЕРАЛ ТОШЕВО

	СИЛНИ  СТРАНИ / предимства /
	СЛАБИ СТРАНИ /недостатъци/

	* Традиции в опазването на културното наследство;
* Традиции в провеждането на празници, конкурси, фестивали;
* Извършени ремонтни дейности и подобрена материална база;
* Наличие на кадри с дългогодишен опит;
*  Създадени традиционни връзки за културен обмен;
* Традиции в провеждането на археологически проучвания; 
* Толерантност между етническите малцинства в общината;
* Вече установени контакти между религиозните общности и Общината.
	* Недостъпна архитектурна среда;
* Демографски проблеми;

* Лоша техническа инфраструктура;
* Отдалеченост на общината;
* Необходимост от ремонти; 

* Остаряло и амортизирано движимо имущество;
* Организационни проблеми; 

* Ниско заплащане на кадрите;
* Недостатъчна квалификация на кадрите;
* Недостатъчен капацитет за разработване на проекти;
* Недостатъчна  реклама на обекти  и културни прояви;
* Недостатъчна координация между заинтересовани страни и Общината

	ВЪЗМОЖНОСТИ       / шансове /
	ЗАПЛАХИ       / опасности /

	*Географското положение на общината и природните дадености;
* Създаване на Обществен съвет по култура;
* Кандидатстване с проекти за външно финансиране по програми; 

* Разширяване на интернет-мрежата; 
* Развитие на културен и друг алтернативен туризъм;
* Развитие на национален и транснационален културен обмен;
* Повишаване на квалификацията; 

* Мотивиране на младите хора за включване в културните дейности;
* Мотивиране приобщаването на етническите малцинства към културните ценности; 

* Разработване на добра медийна политика на общината. 
	* Промени в законодателството;
* Недостатъчно финансиране на културните дейности и функции; 

* Промяна в политическата конюнктура в общината;
* Липса на координация между заинтересуваните страни;
* Демографски и миграционни процеси;
* Отмиране на типичните за региона традиции и прекъсване връзката между поколенията;
* Увеличаване броя на официално регистрираните религии и религиозни общности.



VІ. ВИЖДАНИЯ ЗА РАЗВИТИЕ НА КУЛТУРАТА 
В ОБЩИНА ГЕНЕРАЛ ТОШЕВО
        Община Генерал Тошево има утвърдени традиции в областта на културата. Те включват цялостната дейност по събиране, опазване, съхранение и разпространение на фолклорните традиции и  бита на добруджанци, както и по опазване на недвижимите и движимите културни ценности. 

В етнографски сбирки към читалищата се съхраняват веществени свидетелства за бита на жителите на населените места, а фолклорните състави успяват да съхранят и предадат на днешното поколение исконните традиции на своите села. Необходимо е да се работи за създаването на оптимални условия за откриване, реставриране, възпроизвеждане и популяризиране на ценни образци на традиционните занаяти и обичаи на добруджанеца и социализирането на културно-историческото наследство на общината. 


Друг акцент в развитието на културата в нашата община е организирането и провеждането на всички планирани в културния календар на общината събития - конкурси, фестивали, юбилеи на културни институции, творчески клубове и отделни творци.  Непрекъснато расте и интересът към провежданите традиционни културни празници по българския празнично-обреден календар. Необходимо е обаче да се работи по-активно за приобщаването на чуждите граждани, живеещи на територията на общината, както и по-активното включване на етническите малцинства в организацията и провеждането на културни събития.

В последните години се разшири дейността и по финансовото подпомагане в издаването на книги на местни творци и произведения, касаещи културната история на Добруджа, както и други произведения, представляващи интерес за читателите от общината. Общината финансира и издаването на алманаси, произведенията на Дора Габе  и Йордан Йовков и други творци.

Почти ежегодните теренни археологически проучвания, извършвани с разрешение от НИНКН – София, целят откриване на доказателства и артефакти за миналото на родния ни край. В описването, консервирането и публикуването на откритите находки наред с археолозите вземат участие и младежи от средните ни училища. Исторически музей –Генерал Тошево съхранява откритите при разкопките артефакти.


В периода на реализация на настоящата стратегия е необходимо да се използват всички възможности за значително подобряване на материално-техническата база на културните институции, както и за превръщането им в действителни средища на културния живот в общината. Във визирания в стратегията период, в Община Генерал Тошево следва да се работи за превръщане на културата в един от основните приоритети за развитие на района, който да подпомогне изпълнението на заложените в Общинския план за развитие цели и за превръщането на общината в едно добро място за живеене, където работят гостоприемни и спокойни хора. 

В периода на реализация на стратегията следва да се отделят финансови средства за ремонт и обновяване на сградите на основните религиозни общности на територията на общината. Такава политика бе провеждана и през последните пет години, когато бяха изградени нови православни храмове в с. Средина, с. Преселенци, с. Василево, с. Люляково и параклис в с. Изворово. Предстои изграждането на храм в с. Малина, параклис в с. Росица и др. Извършвани са дейности по обновяването на храмовете, джамиите и молитвените домове, но е необходимо те да се обновят и съхранят за поколенията.
        Една от основните цели на Стратегията е запознаването на младото поколение с богатството и многообразието на българския фолклор, с песните, танците и обичаите на всички етноси, живеещи на територията на нашата община. 


Стратегията ще създаде условия за привличане на младите хора от общината в проучването, запазването и разпространението на достиженията в областта на материалната и духовната култура. В тази дейност ще бъдат привличани всички училища, читалища, младежки организации, клубове на пенсионера, медии, кметства, както и живеещите на територията на общината чужди граждани.


 В резултат на прилагане на Стратегията за развитие на културата, ще се създадат условия за значително подобряване на материално-техническата база на всички културни институции и съхраняването им за идните поколения.

В периода на действие на Стратегията и на Програмата за нейното изпълнение ще се постигне значително по-добра координация в процеса на опазване на културно-историческото наследство на общината, както и в  разпространението на произведения културен продукт в страната, партньорите ни в Европа и други страни.


Приоритетно ще се отделя внимание на подобряване дейността на Исторически музей град Генерал Тошево, включително мемориалните експозиции на Йордан Йовков в с. Красен и на Дора Габе в с. Дъбовик. В процеса на реализация на настоящата стратегия, дейността му ще бъде съобразена със Закона за културното наследство и нормативната база. Предвиждаме разширяване дейността на музея, изграждане и стопанисване на нови обекти и експозиции. Освен подобряване на  материалната база, необходимо е да се създаде продаваем културен продукт на музея, обвързан с характерните за региона традиции и особености, който да се популяризира в страната и зад граница. 

Това  ще даде възможност да се разширят условията за развитие на културен и друг алтернативен туризъм, за представяне на традиционни празнични обреди и обичаи пред публика, като се използват по-пълноценно музейните и етнографски сбирки, творческите състави към народните читалища и клубове, Туристическо дружество „Добруджанец”, екоорганизации и др.


В изпълнение изискванията на новия Закон за обществените библиотеки, всички читалищни библиотеки в общината следва да предлагат безплатно основни библиотечни услуги и да се превърнат в културно-информационни центрове с отворен и безплатен достъп до интернет–пространството. Към Общински съвет следва да бъде създадена Ощинска комисия за развитие на библиотечно-информационното обслужване на гражданите, която да създава условия и упражнява контрол върху процеса.

Обществеността от града и общината ще се включи активно  в обсъждането на промените в областта на културата, а медиите ще бъдат привлечени като наши партньори за популяризиране постиженията на културните  институции и творците от нашата община.

VІІ. ОСНОВНИ  ЦЕЛИ И ДЕЙНОСТИ ЗА РАЗВИТИЕ НА КУЛТУРАТА
      ОСНОВНА ЦЕЛ : Опазване и разпространение на духовната и материална култура, характерна за Община Генерал Тошево, като част от националното културно наследство. 
      Подцели:
      1. Осигуряване на устойчиво развитие на културното разнообразие и съхраняване културната идентичност на общината;
     2. Разширяване и разнообразяване на културния календар и провеждане на традиционни празници, конкурси и фестивали;
     3. Обвързване на културните дейности с различните форми на туризма и тяхното стимулиране;

     4. Съхраняване и насърчаване  развитието на културните традиции и стимулиране създаването на съвременно творчество;
     5. Приобщаване на младото поколение и етническите малцинства към общозначимите ценности и включването им в културните процеси;
     6. Регистриране и подпомагане на музеи, експозиции, сбирки и частни колекции и популяризиране на техните художествени експонати;
     7. Развиване на ефективно международно партньорство  и разширяване на националния и международен културен обмен;

 Дейностите за изпълнението на поставените цели ще бъдат заложени в Програмата за развитие на културата в Община Генерал Тошево, разработена в два етапа:

І   етап -  2014 -  2016 г.



ІІ етап -  2017 - 2020 г.
   VІІІ. СТРАТЕГИЧЕСКИ  НАПРАВЛЕНИЯ  В  РАЗВИТИЕТО  НА 






КУЛТУРАТА
       Стратегическите направления в развитието на културата в Община Генерал Тошево са в съответствие със заложените в Общинската стратегия и Общинския план за развитие, съобразени са с направения анализ, посочените цели и приоритети.
       А. Постигане на достатъчно качествена система на културата в Община Генерал Тошево чрез оптимизиране на нейната структура,  организация и управление.
       Основни дейности:

       1. Оптимизиране  мрежата от културни институции – народни читалища, Исторически музей, културни клубове на пенсионера, творчески клубове, НПО и други;
       2. Създаването на модерни културно-информационни центрове като приоритет за народните читалища от общината;
       3. Създаване на Обществен съвет за култура и Общинска комисия за библиотечно-информационно обслужване на населението, които да подпомагат процесите на опазване, съхраняване и разпространение на културно-историческото наследство на общината  и регулиране и контрол на дейността на обществените библиотеки;
       4. Ежегодно разработване на всеобхватен Културен календар и включване в него на всички значими събития, прояви и дейности в областта на културата;

5. Организиране на културни прояви с цел приобщаване на населението от всички етноси към достиженията на традиционната култура на региона и гарантиране  достъпа до качествен културен продукт на всеки жител на общината, независимо от неговото местоживеене и  социален статус;
 
6. Привличане на изявени творци от национален мащаб в културния живот на Община Генерал Тошево;

7. Провеждане на  активна медийна политика, целяща  постигане на прозрачност, широка информираност и непрекъснат диалог между участниците в културните процеси и обществото;

8. Утвърждаване и укрепване на действаща структура на културните институции и усъвършенстване на управлението им чрез подобряване на квалификацията на кадрите, работещи в системата на културата;
        9. Повишаване капацитета за разработване на проекти за външно финансиране по програми на ЕС и създаване на работни групи за целта;
       10. Подобряване на материално-техническата база и внедряване на информационните технологии в дейността на културните институции;

11.  Развиване на малки пространства за представления и изложби на млади автори и творци на открито. 
Б. Разнообразяване на формите и средствата за запазване и популяризиране на културно-историческото наследство и интегриране на местния културен продукт в туризма.
       
 Основни дейности:

1. Извършване на основни ремонтни дейности и обзавеждане на всички действащи читалища в общината с цел създаване на оптимални условия за творчески труд и представяне на културния продукт;

2. В изпълнение на Закона за опазване на културното наследство, превръщане на Исторически музей в център за изследване на  културно-историческото ни наследство и в рекламно-информационен център;

3. Развиване на краеведческа дейност за издирване данни и предмети на културната история на Добруджа – от нейното заселване, годините след Освобождението, както и след преселването на българите от Северна Добруджа. В тази дейност, освен специалистите от Исторически музей, да бъдат привлечени краеведи, читалищни деятели, училища, клубове на пенсионера, както и жители на общината с отношение към опазването на културно-историческото ни наследство; 

4. Изготвяне на регистър на движимите и недвижими паметници на културата на територията на общината, включително и актуализиране  регистъра на военните паметници;
 
5. Провеждане на теренни археологически проучвания на обекти на територията на общината и разширяване  фонда на Исторически музей – Генерал Тошево с материалите от тях, с нови експонати и данни за движими и недвижими паметници  на културата;

6. Разработване и отпечатване на рекламни материали за обекти с културно – историческо значение;

7. Реставриране на обекти, свързани с живота на Йордан Йовков и Дора Габе и включването им в маршрути за културен туризъм;

8. Ремонт, реставриране и включване на нов обект – Мелницата в с. Изворово – в културния живот на общината като обект на културен туризъм;

9. Сключване на договори с туристически фирми и курортни комплекси за запознаване на български и чуждестранни туристи с културните забележителности на общината;


10. Ремонт или ново строителство на инфраструктура, водеща до исторически обекти и други културни забележителности, както и изграждане на съпътстваща инфрастуктура;

11. Изграждане на къщи за селски туризъм в общината и влючване на любителските състави на читалищата в представянето на атракции;

12. Съдействие от Община Генерал Тошево при обновяване и реконструкции на религиозните храмове на територията на общината.
           В. Координация и непрекъснат диалог между участниците в културните процеси и обществото и отправяне на ясни послания за бъдещето на културната среда в общината. 
           Основни дейности:


1. Създаване на Обществен съвет по културата с цел включване на всички заинтересовани страни в дейностите по изпълнението на Стратегията за развитие на културата – граждани, читалищни дейци, творци и творчески клубове, учители, музейни специалисти, членове на клубовете на пенсионера, ученици и други;

2. Привличане на всички етноси към културния живот  на общината с цел задълбочаване процеса на интеграция между отделните етноси, включително пребиваващите тук чужди граждани;

3. Осигуряване на равен достъп на всички жители на общината до качествен културен продукт и достиженията на културното ни наследство, независимо от отдалечеността им от центъра и социалния им статус;

4. Създаване на Общинска комисия за библиотечно-информационно обслужване с цел контрол и ригулиране дейността на обществените библиотеки и осигуряване на широк достъп до литература на всички;

5. Помощ при разработване на проекти за културните институции от общината и в резултат на реализирането на проектите – възможност за повишаване на капацитета, трудовата заетост и подобряване социалната инфраструктура на населените места;

6. Дейности по повишаване на социалния статус на работещите в системата на културата;

7. Съдействие от страна на Община Генерал Тошево на художествените състави при участията им в общински, областни и национални изяви в областта на любителското творчество и създаване механизъм за регурлиране на това финансово съдействие;

8.Стимулиране на иновативни практики за разпространение на културни факти и събития;

9. Привличане на медиите като активен партньор в процеса на развитие на културната дейност и разпространение на културните новини и събития.
              Г. Инвестиционна политика и финансиране

Финансирането на културните организации и институции е регламентирано в Закона за държавния бюджет на Република България, Закона за културното наследство и Закона за народните читалища. 


В общинския бюджет ежегодно се предвиждат средства за подобряване на материалната база в системата на културата, както и за  провеждане на дейности с важно за общината значение. 


 Основната цел е постигане на адекватна финансова политика чрез:


1. Обвързване на предоставения бюджет с ясни критерии за постигане на качествени резултати в работата на съответната културна институция /високи резултати от творческа дейност, участие в общински, регионални и национални конкурси, спечелване на проекти и други/;

2. Извършване на ремонти по енергийна ефективност с цел значително намаляване на разходите за издръжка на сградния фонд на обектите в системата на културата;

3. Съдействие на Читалищните настоятелства за осигуряване на допълнително финансиране чрез отдаване под наем на читалищно имущество, предлагане на допълнителни услуги срещу заплащане- школи, състави, кръжоци и др. и осигуряване на спонсори;

4. Осигуряване съфинансиране при участие на културни институции и организации в проекти за външно финансиране по оперативни програми от ЕС;

5. Създаване на възможности за превръщане на културното ни наследство и многообразието на днешния ни бит в източник за препитание на част от населението на общината.
ІХ. ЗАКЛЮЧЕНИЕ

         Развитието на системата на културата  в Община Генерал Тошево следва да се осмисли не само като краен резултат, а като нов начин на мислене и отношение към света, като философия при въвеждане на изискванията на Европейския съюз у нас. В този смисъл разработването и реализацията на настоящия стратегически документ е предизвикателство пред общинското ръководство и общинската администрация. 
 
Цялостната реализация на дейностите в Стратегията за развитие на културата в Община Генерал Тошево в периода 2014 – 2020 година ще бъде продължителен, отговорен, последователен и отворен във времето процес. С него ще се постигне истинска автономия на народните читалища, Исторически музей, пенсионерските и творчески  клубове, НПО и медиите, като се запази специфичният им облик.

          Като запазваме, съхраняваме и обогатяваме традициите от миналото, като ги популяризираме и осъвременяваме в съответствие с новостите на времето, ние ще подпомогнем изграждането на модерния облик на Община Генерал Тошево и участниците в културните процеси.

           Стратегията за развитие на културата в общината поставя и необходимостта от адекватна и обективна обществена оценка, която сама по себе си има мобилизиращо и насърчаващо значение. Ако тази оценка посочи кои инициативи са най-неотложни и  как да бъдат реализирани, то пътят към успеха на културата в нашата община е гарантиран.
           Настоящата СТРАТЕГИЯ ЗА РАЗВИТИЕ НА КУЛТУРАТА В ОБЩИНА ГЕНЕРАЛ ТОШЕВО ЗА ПЕРИОДА 2014 – 2020 година е разработена в съответствие с Общинската стратегия и Общински план за развитие и действащото към днешна дата законодателство на Република България.

   Приета с  Решение на Общински Съвет – гр. Генерал Тошево №……    от ……  2014 година.
PAGE  
1

